Taalgebruik: belig, toelig, verligArgieffoto (Pixabay) Belig beteken om die lig op iets te laat val: Die beligting in die vertrek is goed 1 Lig op iets laat val: ŉ Portret, ŉ saak goed belig 2 Lig op iets laat inwerk, bv. ŉ fotografiese plaat Toelig beteken om te verklaar, op te helder of nader besonderhede te verstrek: Die kenner het die saak toegelig, ek wil dit met ŉ paar voorbeelde toelig, toeligtende woord, iemand onvoldoende toelig oor die gebruik van ŉ nuwe instrument Verlig beteken om byvoorbeeld armoede of pyn te verminder of om lig te maak (bv. ŉ helder verligte straat) As werkwoord: 1 Sy lig uitstraal; met lig beskyn; lig maak: Die son verlig die aarde, die spreiligte het die monument verlig, ŉ kamer met kerse verlig 2 (figuurlik) Geestelike lig, kennis bring, versprei: deur onderwys die volk verlig As byvoeglike naamwoord: 1 Deur lig beskyn: op ŉ verligte plekkie sit 2 Waar lampe e.d. brand: Die stad was verlig, ŉ helder verligte saal 3 (figuurlik) (a) wat geestelike lig ontvang het; wat ruim dink; met insig: In verligte kringe, ŉ verligte despoot (b) (verouderend) Wat positief staan teenoor aanpassing en vernuwing; teenoor verkramp: verligte politici OOK verlig As werkwoord: 1 Ligter, minder swaar maak: Die las op iemand se skouers verlig, iemand se taak verlig 2 Minder pynlik maak: ŉ middel wat die pyn verlig 3 (figuurlik) Opbeur: iemand se smart verlig As byvoeglike naamwoord: Van ŉ las, van druk bevry: Met ŉ verligte gemoed, heeltemal verlig voel